पराशरस्मृतिः/द्वितीयोध्यायः
<table>		
		
<td><p>		
	अतः परं गृहस्थस्य कर्माचारं कलौ युगे   ।धर्मं साधारणं शक्त्या चातुर्वर्ण्याश्रमागतं    ।। २.१  ।।	</p>
<td><p>		
	तं प्रवक्ष्याम्यहं पूर्वं पराशरवचो यथा   ।षट्कर्मसहितो विप्रः कृषिकर्म च कारयेत्   ।। २.२  ।।	</p>
<td><p>		
	क्षुधितं तृषितं श्रान्तं बलीवर्दं न योजयेत् ।हीनाङ्गं व्याधितं क्लीबं वृषं विप्रो न वाहयेत्   ।। २.३  ।।	</p>
<td><p>		
	स्थिराङ्गं नीरुजं तृप्तं सुनर्दं षण्ढवर्जितम्  ।वाहयेद्दिवसस्यार्धं पश्चात्स्नानं समाचरेत् ।। २.४  ।।	</p>
<td><p>		
	जप्यं देवार्चनं होमं स्वाध्यायं चैवं अभ्यसेत् ।एकद्वित्रिचतुर्विप्रान्भोजयेत्स्नातकान्द्विजः    ।। २.५  ।।	</p>
<td><p>		
	स्वयंकृष्टे तथा क्षेत्रे धान्यैश्च स्वयमर्जितैः   ।निर्वपेत्पञ्च यज्ञांश्च क्रतुदीक्षां च कारयेत्   ।। २.६  ।।	</p>
<td><p>		
	तिला रसा न विक्रेया विक्रेया धान्यतत्समाः   ।विप्रस्यैवंविधा वृत्तिस्तृणकाष्ठादिविक्रयः   ।। २.७  ।।	</p>
<td><p>		
	ब्राह्मणश्चेत्कृषिं कुर्यात्तन्महादोषं आप्नुयात् ।संवत्सरेण यत्पापं मत्स्यघाती समाप्नुयात्   ।। २.८  ।।	</p>
<td><p>		
	अयोमुखेन काष्ठेन तदेकाहेन लाङ्गली   ।पाशको मत्स्यघाती च व्याधः शाकुनिकस्तथा   ।। २.९  ।।	</p>
<td><p>		
	अदाता कर्षकश्चैव सर्वे ते समभागिनः   ।वृक्षं छित्त्वा महीं भित्त्वा हत्वा च कृमिकीटकान्  ।। २.१०  ।।	</p>
<td><p>		
	कर्षकः खलयज्ञेन सर्वपापैः प्रमुच्यते   ।यो न दद्याद्द्विजातिभ्यो राशिमूलं उपागतः    ।। २.११  ।।	</p>
<td><p>		
	स चौरः स च पापिष्ठो ब्रह्मघ्नं तं विनिर्दिशेत् ।राज्ञे दत्त्वा तु षड्भागं देवानां चैकविंशकं    ।। २.१२  ।।	</p>
<td><p>		
	विप्राणां त्रिंशकं भागं सर्वपापैः प्रमुच्यते   ।क्षत्रियोऽपि कृषिं कृत्वा देवान्विप्रांश्च पूजयेत् ।। २.१३  ।।	</p>
<td><p>		
	वैश्यः शूद्रस्तथा कुर्यात्कृषिवाणिज्यशिल्पकम्  ।विकर्म कुर्वते शूद्रा द्विजशुश्रूषयोज्झिताः    ।। २.१४  ।।	</p>
<td><p>		
	भवन्त्यल्पायुषस्ते वै निरयं यान्त्यसंशयम्  ।चतुर्णां अपि वर्णानां एष धर्मः सनातनः   ।। २.१५  ।।	</p>
</table>